google/wiki40b huggingface dataset:
Pjedfortas

Pjedfortas – monetos variantas, paprastai tiksliai dukart sunkesnis ir storesnis už standartinę tokią monetą, kadangi nukaldintas iš specialiai parinkto dukart storesnio ruošinio. Pjedfortus paprastai kaldina kaip parodomąsias monetas, skirtas kolekcionieriams ar svarbiems asmenims dovanų.
Pjedfortai buvo labiausiai paplitę Europoje nuo XVI a. vid. iki XVII a vidurio, kada karalių tarpe pasidarė madinga savo rato žmones ir kitų šalių valdovus apdovanoti ypatingai nukaldintomis monetomis. Pvz., Rusijoje pirmas pjedfortas buvo nukaldintas Petro I laikais – tai buvo dvigubas červoncas, nukaltas paprastais štampais, buvęs dukart storesnis ir sunkesnis.

Po ilgos pertraukos 1890 m. pjedfortų kaldinimą atnaujino Paryžiaus monetų kalykla, kaldinusi pjedfortus specialiai kolekcionieriams.
Didžiosios Britanijos Karališkoji monetų kalykla garsėja tuo, kad kaldina daug pjedfortų. Nuo 1982 m. ji kiekvienais metais išleidžia po pjedfortą.
pranc. piedfort kilęs iš pied 'svoris' + fort 'stiprus, sunkus'. Pažodžiui piedfort reiškia 'sunkiasvoris' ('sunkioji moneta)'.
Akalyčia

Pavadinimo kilmė

Kaimo vardas kilęs nuo lenkų kalbos žodžio okolica – „bajorkaimis“.
Macušima

Susisiekimas

Macušimos miestas nėra toli nuo Sendajaus ir lengvai pasiekiamas traukiniu.
Beicavimo mašina

Beicavimo mašina – tai mašina augalų sėkloms dezinfekuoti beisais prieš sėją ar sodinimą.
Periodinė beicavimo mašina beicuoja porcijomis. Svarbiausia dalis – sukamas indas. Į indą įberiama sėklų ir beico tam tikrais kiekiais. Indas uždaromas ir sukamas, kol sėkla apsivelia beicu. Paprastai beicuojama miltiškais beicais. (sausasis beicavimas).
Tolydinė beicavimo mašina beicu apvelia srautu tiekiamas sėklas. Bulvių beicavimo mašina bulves dezinfekuoja beicavimo skysčiu sudrėkintais minkštos akytos medžiagos (paprastai porolono) volais (drėgnasis beicavimas). Kai kurios bulvių beicavimo mašinos transporteriu slenkančias bulves trumpam panardina į skystą beicą (šlapiasis beicavimas) arba juo apipurškia. Grūdų tolydinė beicavimo mašina paprastai apipurškia byrančius grūdus beico skysčiu (drėgnasis beicavimas), kartais sraigtiniu maišikliu sumaišo su sausais beico milteliais (sausasis beicavimas). Grūdų beicavimo mašina (dažniausiai savaeigė) grūdus paima ėmikliu ir tiekia į beicavimo kamerą. Beico paruošimo bake vanduo sumaišomas su beicu (kartais dar pridedama klijingų priedų). Beico suspensiją beicavimo kameroje išcentrinis purkštukas purškia ant byrančių grūdų.
Okrėja

Okrėja (lot. ocrea; gr. κνημίς) – anatomiškai prigludęs romėnų antblauzdis.
Antblauzdžių pora buvo vienas iš šešių būtinų senovės Graikijos ir etruskų karių šarvuotės dalių. Servijus Tulijus nurodė, kad romėnų kariai irgi privalėjo nešioti antblauzdžius.
Romėnų okrėjos būdavo gaminamos iš bronzos, žalvario ar alavo, su pamušalu (odiniu, audekliniu ar veltinio). Antblauzdžiai būdavo taip gaminami, kad gerai priglustų prie blauzdų. Spėjama, kad jie taip gerai priglusdavo, kad dėl jų stangrumo jų galbūt kartais net nereikėdavo kitaip susegti. Tačiau dažniausiai juos susegdavo dviem dirželiais. Vienas dirželis būdavo prie pat kulkšnies. Kairysis ir dešinysis antblauzdžiai būdavo vienas kito veidrodinis atspindys.
Remiantis Homeru spėjama, kad senovės graikai labai vertino gražius ir patogius antblauzdžius.

Gausiai išpuoštas bronzines okrėjas nešiodavo romėnų gladiatoriai. Tokių okrėjų rado Pompėjoje. Romos imperijos laikais okrėjas naudojo rečiau.
Vilkdaubis

Istorija

Vilkdaubis rašytiniuose šaltiniuose minimas nuo 1559 m.
Rinkos mechanizmas

Rinkos mechanizmas – procesas apimantis rinkos dalyvių veiksmus, kurio padarinyje atsiranda nauja rinkos pusiausvyra, taip pat nauja paklausa (D), pasiūla (S) ir kaina (P).
Tai pasiūlos ir paklausos svyravimas, kurio padarinyje pasikeičia atskirų produktų kaina ir galiausiai pasiūla susilygina su paklausa.
Šiaulių rajono savivaldybė

Savivalda

Atstovaujamoji valdžia – Šiaulių rajono savivaldybės taryba, vykdomoji valdžia – Šiaulių rajono savivaldybės administracija.

Kultūra

Rajoną garsina Kryžių kalnas, kuriame 1993 m. apsilankė popiežius.
Varpo gausmas

Varpo gausmas – mėnesinis laikraštis moksleiviams, einantis nuo 1993 m. birželio mėn. Alytuje.

Istorija

Leidžia Alytaus Likiškėlių vidurinė mokykla ir Lietuvos kudirkiečių organizacijos taryba. Redaktorius Antanas Jurčys. Tiražas 600-1000 egz.
Mūšos–Nemunėlio žemuma

Mūšos–Nemunėlio žemuma – žemuma Lietuvos šiaurėje, Vidurio Lietuvos žemumos dalis, apimanti Mūšos, Lielupės mažųjų intakų ir Nemunėlio upių baseinus.

Geografija

Mūšos-Nemunėlio žemuma nutįsusi iš vakarų į rytus. Plotas apie 5000 km². Žemumos paviršius ties Pasvaliu iškilęs apie 40 m, o į pakraščius pakyla iki 100 m virš jūros lygio. Lygų paviršių rytinėje dalyje paįvairina neaukšti, 1–2 m ištįsę gūbriai. Žemumą riboja Linkuvos kalvagūbris, Nemunėlio ir Šventosios, Lėvens ir Nevėžio, Mūšos ir Ventos takoskyros.

Geologija

Mūšos–Nemunėlio žemuma apima devono periodu susiformavusią plynaukštę, kurią stipriai egzaravo pleistoceno ledynai, sukloję kelių metrų storio glacigenines nuogulas. Žemumos vidurinėje dalyje susidarė juostuotieji moliai, o periferinėje – dugninės morenos dariniai. Žemumos šiaurės rytų dalyje – intensyvūs karstiniai procesai. Žemumoje susidarė derlingi rudžemiai, išplautžemiai ir kalkžemiai.
Laagri

Laagri – Estijos sostinės Talino gyvenamasis rajonas. Šis gyvenamasis rajonas yra Talino miesto pietryčiuose. 2011 m. Estijos gyventojų surašymo duomenimis rajone gyveno 5165 žmonių.
Paweł Rogiński

Biografija

Gimė 1940 m. kovo 4 d. Dvarykščiuose. 1962 m. baigė Olštyno žemės ūkio mokyklą. 1973–1998 m. žemės ūkio kombinato netoli Kentšyno direktorius. 1989 m. kaip Lenkijos darbininkų partijos atstovas išrinktas į Lenkijos seimą. 1998–2002 m. buvo Varmijos Mozūrų vaivadijos seimelio narys. Nuo 2006 m. Kentšyno apskrities tarybos narys.
Limeira

Istorija

Limeira įkurta 1826 m., o miesto teisės suteiktos 1863 m.
Vilniaus švietimo apygarda

Vilniaus švietimo apygarda − 1803−1804 m. Lietuvoje vykdytos švietimo reformos metu įsteigta apygarda.

Įsteigimo istorija

Po prijungimo prie Rusijos imperijos, didelę reikšmę Lietuvai ir visoms buvusios Lietuvos Didžiosios Kunigaikštystės žemėms turėjo 1803−1804 m. švietimo reforma. Imperijoje buvo įsteigtos 6 švietimo apygardos; viena jų − Vilniaus švietimo apygarda. Apygardos centru tapo Vilniaus universitetas. Pradžios mokykloms universitetas didesnio dėmesio neskyrė. Jose mokėsi daugiausia valstiečių ir miestelėnų bei smulkiųjų bajorų vaikai; pasiturintys bajorai pradinį mokslą dažniausiai įgydavo namuose, padedami samdomų namų mokytojų. Kai kuriose etnografinės Lietuvos, ypač Žemaitijos, pradžios mokyklose, priklausomai nuo mokytojo, mokyta ir lietuviškai, ir iš švietimo vadovybės oficialiai neaprobuotų vadovėlių ar tiesiog iš religinio pobūdžio knygelių.
Apygardos mokyklų dėstomoji kalba buvo lenkų. Nuo 1798 m. lenkų kalba ir universitete pradėtos skaityti paskaitos, nors ne vienas dalykas tebebuvo dėstomas lotyniškai. Kai kurios paskaitos skaitytos prancūzų ir vokiečių kalbomis. Per šią švietimo reformą apygardos mokykla buvo pavadinta gimnazija.
Švietimo sistema keitėsi po 1831 m. sukilimo. 1831 m. panaikinta Vilniaus švietimo apygarda. Lietuvos Vilniaus ir Lietuvos Gardino gubernijos ir Balstogės sritis buvo įjungtos į Baltarusijos švietimo apygardą. Tiesa, 1836 m. jos centras perkeltas į Vilnių. Apygarda neturėjo jokios autonomijos. Jos kuratorius privalėjo dirbti apygardos centre. Jis buvo pavaldus ne tik Liaudies švietimo ministerijai, bet ir generalgubernatoriui.
Vincentas Dmachauskas

Biografija

1826–1829 m. Vilniaus universitete studijavo tapybą pas J. Rustemą ir skulptūrą pas K. Jelskį. Dalyvavo 1831 m. sukilime, jį nuslopinus emigravo į Prūsiją.
1837–1854 m. ir nuo 1858 m. gyveno Vilniuje. 1840 m. čia atidarė privačią tapybos mokyklą.
Sūnus Vladislovas Dmachauskas.

Kūryba

Nutapė istorinių paveikslų („Kryžiuočiai ruošiasi pulti Punios pilį“, 1837 m.), Trakų, Medininkų, Krėvos, Naugarduko, Galšios pilių griuvėsių vaizdų, Vilniaus apylinkių, Stakliškių, kitų įvairių vietovių peizažų („Neris ties Verkiais“, 1840 m., „Naharodavičių dvarelis“ 1843 m., „Smuklė prie Pinsko balų“, 1851 m., „Norviliškių vienuolynas“ -1860 m.), kaimo buities vaizdų („Naktigoniai pamiškėje“, 1854 m., „Žydų vestuvės“ -1860 m.).
Kūriniai gyvos kompozicijos; būdingas vaizdo idealizavimas, kruopštus peizažo elementų perteikimas, šešėliavimo efektai, ypač nakties peizažuose, suteikiantys didingumo, sukuriantys dramatišką nuotaiką.
Nutapė kompozicijų pagal A. Mickevičiaus poema „Ponas Tadas“ (1855–1859 m.), portretų, restauravo tapybos kūrinių, dekoravo interjerų (Verkių rūmų salono, Burbiškių dvaro, Viešpaties Jėzaus bažnyčios Vilniuje, Vilniaus arkikatedros Šv. Kazimiero koplyčios. 1850–1854 m. Vilniaus miesto teatrui sukūrė scenovaizdžių (S. Moniuško „Halka“, D. Rosinio „Italė Alžyre“), kurie stilistiškai artimi jo molbertinei tapybai.
Avicena

Biografija

Užaugo Bucharoje, būdamas 10 metų mintinai mokėjo visą Koraną ir žymiausius arabų klasikus, per kelerius metus išėjo teisės mokslus, taip pat matematiką, astronomiją ir mediciną. Būdamas 16 metų pagarsėjo išgydęs Bucharos valdovą Mansurą II-ąjį, kurio bibliotekoje jis baigė savo mokslinį pasirengimą.
Avicenos veikalai, ypač medicinos srityje tapo viduramžių Europos universitetų vadovėliais. Jis arabų kalba (Europoje išversta ir išleista lotynų kalba) išleido medicinos kanoną, kurį sudarė 5 tomai: Pirmajame – medicinos teorija, anatomija, fiziologija, aprašomos ligų priežastys, simptomai, profilaktika, Antrajame – Paprasti vaistai, augalai, gyvūninės kilmės vaistai, Trečiajame – atskirų kūno dalių, sričių ligos ir jų diagnostika, Ketvirtajame – Chirurgija, Penktajame – aprašomi sudėtingi vaistai, nuodai ir priešnuodžiai.
Ričardas Adamonis

Biografija

1978 m. baigė Lietuvos veterinarijos akademiją.
1956–1962 m. Jonavos rajono laikraščio „Pergalės vėliava“ korespondentas, 1965–1978 m. laikraščio „Jonavos balsas“ skyriaus vedėjas, 1978–1989 m. Jonavos gamybinio susivienijimo „Azotas“ laikraščio „Chemikas“ redaktorius, 1989–1992 m. žurnalų „Mūsų gamta“, „Medžiotojas ir meškeriotojas“ skyriaus redaktorius. 1998–2000 m. žurnalo „Meškeriotojas“ redaktorius. Žurnalo „Meisteris ir Margarita“ korespondentas, žurnalo „Žūklė“ bendradarbis. Jonavos rajono laikraščio „Naujienos“ korespondentas (rašo aktualiomis bei Jonavos rajono istorijos temomis).
Sporto meistras, Lietuvos sportinės žūklės čempionas. Tarptautinės žuvų gaudytojų asociacijos (IGFA) komiteto narys, Lietuvos sportinės žūklės federacijos viceprezidentas.
Dukra Vidita (g. 1957 m.), sūnus Valdas (g. 1959 m.).
Giedrius Labuckas

Biografija

2006 m. baigė vadybą Anglijos atvirajame universitete.
UAB „Lagiva“ generalinis direktorius.
Lietuvos socialdemokratų partijos Visagino skyriaus narys. Nuo 2011 m. Visagino savivaldybės tarybos narys. 
Visagino Lions klubo narys. Vaikai Gabrielė, Miglė, Arnas.
Pakeršiai (Molėtai)

Istorija

1911 m. minimas juodraštinėje Balninkų priešvedybinės apklausos knygoje.
Regina Kaupienė

Biografija

1972 m. Ukmergės buitinio gyventojų aptarnavimo kombinato neūkiskaitinio baro vedėja, 1976 m. Ukmergės baldų kombinato inžinierė – technologė, 1987 m. Ukmergės buitinio gyventojų aptarnavimo kombinato Pivonijos kompleksinių dirbtuvių vedėja, 1991 m. dalyvavo aukcione ir nusipirkusi Pivonijos kompleksines dirbtuves įkūrė UAB „Regina“, šios bendrovės direktorė.
2002 m. Liberalų demokratų partijos Ukmergės skyriaus pirmininkė, 2006 m. partijos Tvarka ir teisingumas (liberalai demokratai) narė.
2003–2007 m. ir nuo 2007 m. Ukmergės rajono savivaldybės tarybos narė.
Lietuvos bajorų karališkosios sąjungos bajorė, turi vairuotojo pažymėjimą. Sutuoktinis Romualdas, vaikai Mindaugas (g. 1976 m.), Irmantas (g. 1978 m.).
Briuselis

Istorija

Viduramžiais Briuselis buvo Brabanto hercogų rezidencija. 1830 m. susiformavus Belgijai, tapo jos sostine. Po Antrojo pasaulinio karo tapo laikina besikuriančių tarptautinių struktūrų būstine, bet palaipsniui tapo nuolatine sostine.
1897, 1910, 1935 ir 1958 m. mieste vyko Pasaulinė paroda.

Geografija

Miestas yra Brabanto provincijos sostinė, svarbus uostas; jame daug kanalų.

Ekonomika

Išvystyta mašinų gamybos, chemijos, lengvoji, poligrafijos pramonė. Amatininkai nuo seno čia gamina puodukus, kilimus, juvelyrinius dirbinius.

Švietimas ir kultūra

Mieste yra keli universitetai, Dailės ir meno akademija, Lui Pastero institutas, Karališkieji Belgijos dailės muziejai, dailės ir istorijos muziejų grupė, Menjė muziejus ir kt. Gotikinė rotušė (XV a.), katedra (XIII–XV a.).

Susisiekimas

Yra tarptautinis Zaventem oro uostas. Veikia metropolitenas, kelios geležinkelio stotys.
Ajalis

Istorija

Ajalis kurtis pradėjo maždaug tarp 1970–1980 m.
Perl

Praktinis naudojimas

Perl visados įrašoma į visas Linux ir BSD distribucijas kaip standartinė skriptinimo kalba administravimo užduotis spręsti. Naudojama tuo atveju, kai Bash galimybių nepakanka.
Perl kalba parašytas vienas iš populiaresnių žaidimų Frozen Bubble.
Perl kalba buvo parašyta didžioji dalis pirmųjų dinaminių interneto svetainių kodo, kai dinaminiam turiniui kurti populiariausia buvo CGI technologija. Vėliau šios pozicijos buvo užleistos labiau specializuotai PHP. Nors ir dabar net tokie puslapiai kaip lrytas.lt naudoja Perl.
Perl (Perlscript), panašiai kaip ir Javascript, galima panaudoti skriptų rašymui, kurie interpretuojami vartotojo naršyklėje.
Perl plačiai naudojama IT saugumo problemoms spręsti. Tai saugumo spragų išnaudojimo skriptams (eksploitams) rašyti.
BioPerl modulis plačiai naudojamas bioinformatikoje.

Pavyzdžiai

Paprasta Perl programa „Sveikas pasauli!“:
#!/usr/bin/perlprint "Sveikas, Pasauli!\n";
Dviejų įvestų skaičių sudėtis:
#!/usr/bin/perl$x = <STDIN>;$y = <STDIN>;$z = $x + $y;print $z;
Darbas su masyvais:
#!/usr/bin/perl$x = 0;print "Įvesk kelis žodžius\n";while ($x < 3) {$zodziai[$x] = <STDIN>;$x++;}print "Ivedei: @zodziai";
If – else panaudojimas kartu su reguliariomis išraiškomis:
use Carp;my $inputas = "../etc/passwd";if ($inputas =~ /\.\.\//g) {
    croak "Kažkas puola /etc/passwd failą!";} else {
    print "Jūs neturite šito matyti.\n";}
Rolandas Vosylius

Biografija

1985 m. baigė Kauno medicinos institutą, gydytojas. VšĮ Kazlų Rūdos ligoninės vyr. gydytojas.
Nuo 1993 m. Tėvynės sąjungos Kazlų Rūdos skyriaus narys.
2000–2003 m., 2003–2004 m., 2007 m. (mandato atsisakė) ir nuo 2011 m. Kazlų Rūdos savivaldybės tarybos narys. 
Asociacijos „Kazlų Rūdos bendruomenė“ valdybos narys, Kazlų Rūdos krašto sambūrio pirmininkas. Sutuoktinė Živilė, vaikai Gabija, Jurgis, Matas.
2006 m. Mumbajaus traukinių sprogimai

Detalės

Sprogimai prasidėjo 18:25 (vietos laiku) Mombaujaus Matungos geležinkelio stotyje ir griaudėjo ištisas 11 minučių, kai traukiniuose buvo daugiausia keleivių po darbų prasidėjusią piko valandą.
Septyni sprogimai, nusinešę daugelio žmonių gyvybes, vyko miesto ir priemiesčių geležinkelio stotyse „Matunga“, „Jogeshwari“, „Borivali“, „Bhayendar“, „Khar“, „Santa Kruz“ ir „Mahim“.
Šie išpuoliai Mumbajuje įvykdyti prabėgus kelioms valandoms nuo išpuolio Kašmyre, Šrinagare, kur įtariami islamo kovotojai nužudė septynis žmones, kurių šeši buvo turistai, tačiau Indijos vidaus reikalų sekretorius V. K. Duggal paneikė bet kokius ryšius tarp šių dviejų tragedijų.
Manoma, kad teroristinį aktą įvykdė grupuotė „Lashkar-e-Taiba“ („Pamaldžiųjų kariaunos“) ir Indijos studentų islamo judėjimas „Students Islamic Movement of India“ (SIMI).

Nusikaltėliai

Policija išaiškino šiuos nusikaltimą atlikusius asmenis: Kamal Ahmed Mohammad Vakil Ansari, Tanvir Mahommad Ansari, Zamir Ahemd Latif Chabiwala, Sohail Mehmood Sheikh, Faisal Atur Rehman Sheikh, Muzzamil Ataur Rehman Sheikh, Ehtesham Siddiqui, Majid Mohd. Shafi, Asif Khan Bashir Khan alias Junai, Abdul Wahid Din, Naved Hussain Khan.
FK Plungės SM

Istorija

Plungės kompleksinė vaikų ir jaunių sporto mokykla įkurta 1964 m., tada dirbo 4 treneriai, užsiemimus lankė 121 mokinys, veikė trys sporto skyriai: krepšinis, šachmatai, futbolas. 
2007 m. Plungės sporto mokykla vietoje „Babrungo“ klubo žaidė II lygoje, kur užėmė 7-ąją vietą tarp 11 komandų.
Anciliaus ežeras

Anciliaus ežeras (pavadinimas kilo nuo pilvakojų moliuskų rūšies lot. Ancylus fluviatilis) – tai gėlavandenis ežeras telkšojęs dabartinėje Baltijos jūros baseino vietoje Holoceno geologinėje epochoje. Ežero chronologinės ribos apima laikotarpį prieš 9000–7500 m.
Kai ledo skydas suplonėjo, prasidėjo izostazinis Žemės plutos skilimas Skandinavijos pusiasalyje. Dėl to Joldijos jūrą su vandenynu jungiantis sąsiauris labai nuseko, ir maždaug prieš 8900 metų Joldijos jūra užsivėrė. Baltija vėl tapo ežeru. Prasidėjo Anciliaus ežero periodas. Vanduo tapo šiltesnis ir gėlas, paplito daugiau organizmų rūšių.
Ežeras virto Litorinos jūra, kai pakilęs jūros vanduo prasiveržė pro vietovę, dabar žinomą Didžiojo Belto sąsiaurio vardu.
Vandens telkinį Anciliaus ežeru pavadino švedų geologas Gerardas de Gyras.
Vektor SS-77

Konstrukcija

Konstrukcija įprastinė. Automatika veikia dalies parako dujų nukreipimo principu. Spyna užrakinama užskersuojant užpakalinę spynos dalį ir užkabinant jos kovinius kyšulius uokso sienelėje (panašiai kaip tarybiniame kulkosvaidyje SGM).
Šaunant po vamzdžiu esantis dujų stūmoklis stumia spynos rėmą atgal. Jei nuleistukas nuspaustas spynos rėmas kartu su spyna, stumiami Grąžinimo spyruoklės, ima grįžti pirmyn, pakeliu užkabina sekantį šovinį ir įstumia jį į šovinio lizdą. Spynos rėme esantis strypas pasislenka spynos figūrinėje išpjovoje ir pakelia spynos užpakalinę dalį aukštyn. Dėl šio judesio spynos kovinės atramos (rus. боевые упоры) užsikabina už uokso kovinių kyšulių (rus. боевые выступы). Strypas viršutinėje spynos rėmo pusėje susikabina su šovinių juostos traukimo svirtimi. Stumiama svirtis pasisuka ir šovinį juostoje pusiau išstumia pirmyn. Grįždama atgal svirtis šovinį visiškai išstumia iš juostos, o spyna jį įstumia į šovinio lizdą.
Saugiklio svirtelė yra prieš nuleistuką apatinėje uokso dalyje. Įjungtas saugiklis blokuoja griebtuvą, nuleistuką ir spyną (tiek priekinėje, tiek užpakalinėje padėtyje). Tai leidžia mūšio lauke judėti su užtaisytu kulkosvaidžiu ir nebijoti kulkosvaidžio sutrenkimo ar kritimo.
Kojelės ir buožė nuimami.
Vamzdis lengvai pakeičiamas nuspaudus fiksatorių ir pasukus vamzdį 90° kampu. Dujų reguliatorius turi tris padėtis, leidžia didinti dujų tiekimą stūmokliui kompensuojant taršos įtaką ir reguliuojant šaudymo spartą.

Istorija

8-tojo dešimtmečio antroje pusėje Pietų Afrika buvo įsivėlusi tarptautinėse problemose dėl apartheido ir karo Angoloje. Dėl to PAR buvo paskelbtas ginklų embargas, todėl PAR teko užsiimti ginklų kūrimu ir gamyba pačiai.
Kulkosvaidis SS-77 buvo sukurtas 1977 m. pakeisti FN MAG. Jo konstruktoriai buvo Richard Joseph Smith ir Soregi, pagal tai kulkosvaidis buvo pavadintas SS-77 (Smith ir Soregi, 1977 m. modelis).

Mini-SS

10-ojo dešimtmečio pradžioje buvo sukurta kulkosvaidžio versija Mini-SS. Šis lengvasis kulkosvaidis naudoja 5,56×45 mm NATO šovinius. LIW gamino ir rinkinius, kurie leido SS-77 perdaryti į Mini-SS.
Naujojo varianto masė sumažėjo nuo 9,6 iki 8,26 kg, jis turi fiksuotą petinę atramą ir dvikojes kojeles.
Pietų Azijos mažoji rasė

Pietų Azijos mažoji rasė (rus. южноазиатская малая раса) – viena iš dviejų Ramiojo vandenyno mongolidų antropologinių mažųjų rasių. Kiti pavadinimai – Pietų Azijos antropologinis tipas.

Arealas

Šio tipo žmonės gyvena į rytus nuo Tibeto ir Indostano, šiauriau Voleso linijos (einančios tarp tarp Zondų salų ir Naujosios Gvinėjos bei Australijos), jie sudaro labai didelę dalį Pietų ir Pietryčių Azijos gyventojų.
Malinaučizna I

Istorija

1904 m. Inturkės juodraštinėje priešvedybinių apklausų knygoje – Iš vien. Malinavos.
Smailiai (Molėtai)

Istorija

1656 m. kaimas minimas Videniškių krikšto metrikų knygoje. Gyveno Stanislovas Smailys.
Vilnas

Istorija

Įkurtas XIX amžiuje, daugiausia emigrantų kašubų. Pavadintas pagal dvasinio lyderio Ludwik Dembski gimtąjį miestą Vilnių (lenk. Wilno).
Džimo Krou įstatymai

Džimo Krou įstatymai (angl. Jim Crow laws) buvo valstijų ir vietiniai įstatymai Jungtinėse Amerikos Valstijose, galioję nuo 1876 iki 1965 m.

Reikšmė

Įstatymai JAV įteisino segragaciją visose viešose vietose, kur buvo teikiamos kokios nors paslaugos, garantuojant „atskirą, bet lygų” juodaodžių amerikiečių statusą. Realybėje su juodaodžiais buvo elgiamasi kaip su nelygiais sau. Juodaodžiai gaudavo prastesnes paslaugas nei baltieji amerikiečiai. Dėl šių įstatymų juodaodžių amerikiečių gyvenime buvo daug ekonominių, švietimo bei socialinių trūkumų.
Vieni iš ryškiausių Džimo Krou įstatymo pavyzdžių yra: segregacija valstybinėse mokyklose, viešose vietose ir viešajame transporte; atskiri tualetai ir restoranai baltiesiems ir juodaodžiams. JAV kariuomenėje taip pat vyravo segregacija. Valstybės remiamą segregaciją mokyklose JAV Aukščiausiasis Teismas 1954 metais pripažino prieštaraujančiu konstitucijai. Džimo Krou įstatymai buvo anuliuoti, kai buvo išleistas 1964 metų pilietinių teisių aktas ir 1965 metų balsavimo teisių aktas.
Konstantin Olšanskij

Laivo istorija

Laivas pradėtas statyti 1985 m. Gdansko (Lenkija) laivų statykloje (lenk. Stoczna Północna 'Šiaurinė laivų statykla'). Nuo 1985 iki 1996 m. buvo TSRS Karinio jūrų laivyno, vėliau – Ukrainos laivyno sudėtyje. Vykdė desantų laipinimo treniruočių užduotis, taip pat veikė Viduržemio jūroje. 
1993 m. pabaigoje – 1994 m. pradžioje kartu su kitais Ukrainos Karinio jūrų laivyno laivais dalyvavo pabėgėlių iš Gruzijos-Abchazijos konflikto zonos evakuacijoje. Laivo gydytojo Michailo Korpano žodžiais laivas evakavo daugiau kaip 4 tūkst. žmonių. Didelė dalis jų buvo buvo nukentėję nuo šautinių žaizdų, daugelio pabėgėlių sveikata buvo kritinės būklės.
Evakuacinės misijos metu „Konstantin Olšanskij“ ir kartu veikęs laivas BDK-69 (projekto 1171 didysis desantinis laivas) buvo užpulti kelių Abchazijos KJL ginkluotų katerių. Laivo „Konstantin Olšanskij“ vadas jau pradėjo ruošti patrankas šaudymui, tačiau kaimyninis laivas MDK-123 (projekto 12322 mažasis desantinis laivas „Zubr“) artilerijos įrenginio AK-630M ugnimi nuskandino vieną iš puolančių katerių ir nuginė likusius.  
2011 m. kovo 22 d. laivas atvyko į Libiją, kur tuo metu vyko Libijos pilietinis karas, išgabenti Ukrainos piliečių. Laivas paėmė 193 žmones, iš kurių 85 buvo Ukrainos piliečiai, likę 108 – kitų 14 pasaulio valstybių piliečiai. Balandžio 4 d. laivas atvyko į Maltą, kur išlaipino 79 išgabentuosius žmones. Balandžio 11 d. laivas atvyko į Sevastopolį, kur atgabeno Ukrainos ir NVS šalių piliečius.
Paaštrėjus konfliktui dėl Krymo pusiasalio priklausomybės naktį į 2014 m. kovo 6 d. laivas buvo užblokuotas Donuzlavo ežere kartu su kitais 6 Ukrainos KJL laivais, nes Rusijos Juodosios jūros laivyno jūrininkai išplaukimo farvateryje nuskandino kelis nurašytus laivus, jų tarpe didįjį priešpovandeninį laivą „Očiakov“.
2014 m. kovo 24 d, laive „Konstantin Olšanskij“ iškelta Rusijos laivyno Andrejaus vėliava. Žiniasklaidos pranešimais Ukrainos jūrininkai iš rikiuotės išvedė laivo variklius, navigacinę ir artilerijos ugnies valdymo įrangą.